Príloha č. 1

PREZIDENTSKÁ KANCELÁRIA
Nikaragujskej republiky

NARIADENIE č. 94 - 2001

Prezident Nikaragujskej republiky

využívajúc oprávnenia dané mu Politickou ústavou,

VYDÁVA

nasledovné

NARIADENIE

Čl. 1 Občania ktoréhokoľvek štátu sveta nepotrebujú vstupné vízum na územie Nikaragujskej republiky, pri vstupe do krajiny si však musia zakúpiť turistický lístok v súlade s čl. 27 Zákona č. 298 zakladajúceho Nikaragujský inštitút cestovného ruchu.

Čl. 2 Uvedené platí s výnimkou občanov nasledovných štátov:

KUBA								KOLUMBIA
LÍBIA								JORDÁNSKO 
AFGANISTAN						BOSNA A HERCEGOVINA
PALESTÍNA							ARMÉNSKO
ČÍNSKA ĽUDOVÁ REPUBLIKA				JUHOSLÁVIA
IRÁN								PAKISTAN
IRAK								HAITI
ALBÁNSKO							INDIA
SRÍ LANKA							SOMÁLSKO
KÓREJSKÁ ĽUDOVÁ REPUBLIKA			LIBANON
NEPÁL							KEŇA
VIETNAM							GHANA
NIGÉRIA							ANGOLA
SIERRA LEONE						MALI
UKRAJINA							KAMERUN
LIBÉRIA							RUMUNSKO
MOZAMBIK							PERU
EKVÁDOR							SÝRIA
DOMINIKÁNSKA REPUBLIKA				EGYPT
SUDÁN							JEMEN

Čl. 3 Občania štátov uvedených v predchádzajúcom článku obdržia vízum so súhlasom Hlavnej správy pre migráciu a cudzinecké záležitosti.

Čl. 4 Pri vstupe do krajiny musia občania štátov, ktorí potrebujú vízum, predložiť Hlavnej správe pre migráciu a cudzinecké záležitosti nasledovné:

1. pas s platnosťou najmenej šesť mesiacov,
2. spiatočný lístok do krajiny pôvodu alebo bydliska,
3. vízum vyznačené v pase.

Čl. 5 Od splnenia podmienky uvedenej v predchádzajúcom článku sú oslobodení občania štátov uvedených v článku 2, ktorí sú držiteľmi diplomatických, služobných alebo úradných pasov vydaných príslušnými vládami podľa podmienok ustanovených v Dohodách o bezvízovom styku, podpísaných s Nikaragujskou republikou, ako aj vydaných Organizáciou Spojených národov a Organizáciou amerických štátov, ktoré sa budú riadiť podľa dohôd platných v ich  sídlach.

Čl. 6 Toto nariadenie ruší Nariadenie č. 114 - 99, uverejnené v Úradnom vestníku č. 200 20. októbra 1999 v znení neskorších zmien a nadobúda platnosť uverejnením v Úradnom vestníku.

Vydané v meste Managua, Sídlo prezidenta, 2. októbra 2001. - ARNOLDO ALEMAN LACAYO, prezident Nikaragujskej republiky  – NOEL RIVERA GADEA, minister vnútra zo zákona.